หม่อมเจ้าเวียงวัฒนา ชยางกูร

นาวาอากาศตรี หม่อมเจ้าเวียงวัฒนา ชยางกูร (30 เมษายน พ.ศ. 2467 - 30 มิถุนายน พ.ศ. 2564) เป็นพระโอรสในพระเจ้าบรมวงศ์เธอ กรมหมื่นพงษาดิศรมหิป ประสูติแต่หม่อมแหวนศุลี ชยางกูร ณ อยุธยา

พระประวัติ
หม่อมเจ้าเวียงวัฒนา ชยางกูร เป็นพระโอรสในพระเจ้าบรมวงศ์เธอ กรมหมื่นพงษาดิศรมหิป อดีตองคมนตรีในพระบาทสมเด็จพระจุลจอมเกล้าเจ้าอยู่หัว และอดีตอธิบดีกรมพิพิธภัณฑ์พระองค์แรก พระมารดาคือ หม่อมแหวนศุลี ชยางกูร ณ อยุธยา (สกุลเดิม บุญยมาลิก; บุตรีหลวงพิทักษ์นันทนาการ) หม่อมเจ้าเวียงวัฒนา ประสูติเมื่อวันที่ 30 เมษายน พ.ศ. 2467 มีโสทรกนิษฐภาดาและโสทรกนิษฐภคินีรวมสามองค์ คือ หม่อมเจ้าวราชัย ชยางกูร หม่อมเจ้าอุทัยเที่ยง ชยางกูร และหม่อมเจ้าจรูญฤทธิเดช ชยางกูร

หม่อมเจ้าเวียงวัฒนา เจริญวัยมาจากวังเสาชิงช้า ทรงสำเร็จการศึกษาระดับมัธยมที่โรงเรียนเตรียมอุดมศึกษา และทรงสำเร็จการศึกษาวิศวกรรมศาสตรบัณฑิต สาขาวิศวกรรมไฟฟ้า จากคณะวิศวกรรมศาสตร์ จุฬาลงกรณ์มหาวิทยาลัย ในปี พ.ศ. 2490 โดยเป็นเพื่อนร่วมรุ่นกับพลอากาศเอกกำธน สินธวานนท์ อดีตองคมนตรี หลังจากทรงสำเร็จการศึกษาได้ผนวชที่วัดบวรนิเวศราชวรวิหาร และได้เข้าทำงานที่บริษัทวิทยุการบินแห่งประเทศไทย ต่อมาได้ลาออกพลอากาศเอกกำธน สินธวานนท์. กชกร สินธวานนท์, นนทบรี : บริษัท สหมิตรพริ้นติ้งแอนด์พับลิชชิ่ง จำกัด : พิมพ์ครั้งแรก มีนาคม 2559. ISBN 978-616-413-050-0

หม่อมเจ้าเวียงวัฒนาเริ่มรับราชการตั้งแต่ปี พ.ศ. 2494 เป็นนายทหารสังกัดกรมช่างอากาศ กองทัพอากาศ มียศ "นาวาอากาศตรี" ต่อมาในปี พ.ศ. 2505 ทรงลาออกมาทรงงานเป็นวิศวกรประจำบริษัทสังกะสีไทย และในระหว่างปี พ.ศ. 2516 - 2528 ทรงย้ายมาประจำบริษัทสหยูเนียน จนเกษียณอายุราชการ

หม่อมเจ้าเวียงวัฒนาสิ้นชีพตักษัยเมื่อวันที่ 30 มิถุนายน พ.ศ. 2564 ด้วยพระอาการหทัยล้มเหลวเนื่องจากปัปผาสะอักเสบ ณ โรงพยาบาลกรุงเทพ สิริชันษา 97 ปี พระบาทสมเด็จพระวชิรเกล้าเจ้าอยู่หัวทรงพระกรุณาโปรดเกล้าฯ พระราชทานน้ำหลวงสรงศพและโกศแปดเหลี่ยม พร้อมฉัตรเบญจาตั้งประดับ ปี่ กลองชนะประโคม และทรงรับศพไว้ในพระบรมราชานุเคราะห์ โดยพระเจ้าวรวงศ์เธอ พระองค์เจ้าเฉลิมศึกยุคล ทรงเป็นประธานในพิธีสวดพระอภิธรรมศพเมื่อวันที่ 5 กรกฎาคม พ.ศ. 2564 ณ วัดมกุฏกษัตริยารามราชวรวิหาร และพระบาทสมเด็จพระวชิรเกล้าเจ้าอยู่หัวทรงพระกรุณาโปรดเกล้าฯ ให้พลเอก สุรยุทธ์ จุลานนท์ ประธานองคมนตรี เป็นผู้แทนพระองค์ไปพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร เมื่อวันที่ 20 กันยายน พ.ศ. 2565 

กรณียกิจ
หม่อมเจ้าเวียงวัฒนา ชยางกูร ปฏิบัติกรณียกิจสำคัญหลายประการ เช่น

วันที่ 2 สิงหาคม พ.ศ. 2558 เสด็จเป็นเจ้าภาพร่วมกับสมาชิกราชสกุลชยางกูร ในการบำเพ็ญพระกุศลสวดพระอภิธรรมพระศพ สมเด็จพระสังฆราชเจ้า กรมหลวงวชิรญาณสังวร ณ ตำหนักเพ็ชร วัดบวรนิเวศราชวรวิหาร

วันที่ 9 ธันวาคม พ.ศ. 2559 เสด็จเป็นเจ้าภาพร่วมกับหม่อมเจ้าอุทัยเที่ยง ชยางกูร, หม่อมเจ้าจรูญฤทธิเดช ชยางกูร และหม่อมจรุงใจ ชยางกูร ณ อยุธยา ในการบำเพ็ญพระกุศลถวายพระบรมศพ พระบาทสมเด็จพระมหาภูมิพลอดุลยเดชมหาราช บรมนาถบพิตร ณ พระที่นั่งดุสิตมหาปราสาท ในพระบรมมหาราชวัง

วันที่ 12 มกราคม พ.ศ. 2562 เสด็จพร้อมด้วยหม่อมเจ้าอุทัยเที่ยง ชยางกูร, หม่อมเจ้าจรูญฤทธิเดช ชยางกูร และหม่อมจรุงใจ ชยางกูร ณ อยุธยา ไปทรงเยี่ยมชมงาน "อุ่นไอรักคลายความหนาว: สายน้ำแห่งรัตนโกสินทร์" ซึ่งพระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้จัดขึ้น ณ พระลานพระราชวังดุสิต และสนามเสือป่า

นอกจากนี้ พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้พลอากาศเอกสุบิน ชิวปรีชา กรมวังผู้ใหญ่ประจำพระองค์ อัญเชิญพวงมาลัยและกระเช้าพระราชทานไปทูลถวายหม่อมเจ้าเวียงวัฒนา ชยางกูร, หม่อมเจ้าอุทัยเที่ยง ชยางกูร และหม่อมเจ้าจรูญฤทธิเดช ชยางกูร เนื่องในโอกาสวันขึ้นปีใหม่ เมื่อวันที่ 4 มกราคม พ.ศ. 2562

 พระทายาท 
หม่อมเจ้าเวียงวัฒนา ชยางกูร เสกสมรสกับหม่อมชมชื่น ชยางกูร ณ อยุธยา (โกมารกุล ณ นคร) มีโอรส 1 คน คือ
 หม่อมราชวงศ์พงศ์ไชยา ชยางกูร สมรสกับศรีรัตนา ชยางกูร ณ อยุธยา (สกุลเดิม กัณหะยูวะ) มีบุตรสองคนMGR Online, "ม.ล.อธิพรพงศ์ ชยางกูร หนุ่มหล่อ-โปรไฟล์ดี ที่น่ารู้จัก", เมเนเจอร์ออนไลน์, 21 ธันวาคม 2552 คือ
 หม่อมหลวงรัตนพงษ์ ชยางกูร
 หม่อมหลวงอธิพรพงศ์ ชยางกูร

 พระเกียรติยศ 

 เครื่องราชอิสริยาภรณ์ 
ราชกิจจานุเบกษา, ประกาศ เรื่อง พระราชทานเครื่องราชอิสริยาภรณ์ และเหรียญรัตนาภรณ์, เล่ม ๑๓๘ ตอนที่ ๓๓ ข หน้า ๑, ๓ กรกฎาคม ๒๕๖๔

ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญชัยสมรภูมิ, เล่ม ๙๑ ตอนที่ ๑๓๒ ง ฉบับพิเศษ หน้า ๑๘, ๒ สิงหาคม ๒๕๑๗

 พระยศ 

 1 มกราคม พ.ศ. 2494: เรืออากาศตรีประกาศสำนักนายกรัฐมนตรี เรื่อง พระราชทานยศทหาร
 1 มกราคม พ.ศ. 2497: เรืออากาศโทประกาศสำนักคณะรัฐมนตรี เรื่อง พระราชทานยศทหาร
 1 ตุลาคม พ.ศ. 2504: นาวาอากาศตรีประกาศสำนักนายกรัฐมนตรี เรื่อง พระราชทานยศทหาร

 พงศาวลี 

อ้างอิง

หมวดหมู่:หม่อมเจ้าชาย
หมวดหมู่:ราชสกุลชยางกูร
หมวดหมู่:สกุลโรจนดิศ
หมวดหมู่:ทหารอากาศชาวไทย
หมวดหมู่:วิศวกรชาวไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.